Les sol·licituds es poden presentar en qualsevol moment.
Hi ha un mes per pagar la taxa.
A partir d'aquest moment, hi ha tres mesos per fer la prova, després de reservar centre, data i hora (a partir de l'oferta existent, que es troba al portal) amb una antelació mínima de set dies.
No cal presentar cap documentació, tret dels casos en què calgui acreditar documentalment les exempcions o bonificacions per al pagament de les taxes, perquè la persona interessada no ha autoritzat el Servei d'Inclusió i Capacitació Digital a consultar la situació al·legada.
Per realitzar la prova d'avaluació la persona interessada ha de pagar la taxa legalment establerta, amb els imports que es detallen més avall.
També s'ha regulat un sistema d'exempcions i bonificacions, que són les següents:
No han de pagar la taxa les persones en situació de desocupació, les jubilades i les que acreditin una discapacitat igual o superior al 33%.
S'aplicarà un 30% a les persones membres de família nombrosa o monoparental de categoria general.
S'aplicarà un 50% a les persones membres de família nombrosa o monoparental de categoria especial.
Quanties ( taula actualitzada fins a la propera llei de pressupostos )
Per presentar una sol·licitud d'acreditació cal estar inscrit/ita com a usuari/ària al portal ACTIC.
Per inscriure's, cal accedir a l'opció Inscripció d'aspirant i confirmar la inscripció en un termini de 24 hores.
Les persones usuàries tenen la seva zona privada del portal, des de la qual poden fer tots els tràmits administratius, fer la prova d'avaluació i enviar o rebre comunicacions.
La condició d'usuari/ària del portal té caràcter indefinit, al marge de si té un procediment d'acreditació en marxa o no.
No es poden tenir dues sol·licituds d'acreditació pendents.
Dit d'una altra manera, una persona no pot tenir dos procediments d'acreditació oberts.
Atenció: un cop presentada la sol·licitud, no és possible canviar el nivell d'acreditació que s'ha especificat prèviament.
Si la persona aspirant ha al·legat un supòsit d'exempció o bonificació, el Servei d'Inclusió i Capacitació Digital comprovarà la veracitat de les declaracions efectuades en relació amb les exempcions i bonificacions, sempre que la persona interessada li ho hagi autoritzat.
Si la persona interessada no ho ha autoritzat, ha de presentar la documentació acreditativa davant del Servei d'Inclusió i Capacitació Digital en els deu dies hàbils següents a la presentació de la sol·licitud telemàtica.
La Direcció General de Societat Digital resoldrà, a proposta del Servei d'Inclusió i Capacitació Digital, les sol·licituds de reconeixement de les exempcions o de les bonificacions en el termini de quinze dies hàbils.
El Servei d'Inclusió i Capacitació Digital notificarà a la persona interessada la concessió o denegació del reconeixement de l'exempció o bonificació.
Si la informació obtinguda no és completa o adequada, el Servei d'Inclusió i Capacitació Digital requerirà la persona interessada perquè en un termini de deu dies esmeni els defectes detectats i li indicarà que, si no ho fa, es considerarà que desisteix de la sol·licitud de participació a la prova d'avaluació, d'acord amb les previsions de l'article 71.1 de la Llei 30/1992, de 26 de novembre.
La persona aspirant també pot demanar adaptació de la prova, sempre que sigui legalment discapacitada.
El Servei d'Inclusió i Capacitació Digital demanarà un dictamen als equips de valoració de l'ICASS.
Si aquest és positiu, en notificarà el resultat a la persona aspirant i, si cal, s'hi posarà en contacte per concretar els detalls de la realització de la prova.
La persona interessada pot interposar un recurs d'alçada contra el resultat del procés d'acreditació davant del conseller de Polítiques Digitals i Administració Pública, en els termes previstos per la Llei 39/2015, del procediment administratiu comú de les administracions públiques.
El termini per interposar-lo és d'un mes, comptat des de l'endemà del moment en què l'aplicació dona el resultat de la prova.
Si l'aspirant ha demanat revisió de la prova, aquest termini s'interromp mentre dura el procediment de revisió.
El pagament s'ha de fer en el termini d'un mes després de formalitzar la sol·licitud per un d'aquests dos sistemes, que l'aspirant ha de triar a través de l'aplicació:
Si no es fa el clic esmentat, l'aspirant continua constant com a pendent de pagament, encara que aquest s'hagi fet.
La reserva s'ha de fer amb una antelació mínima de 7 dies naturals.
Aquesta antelació és de 15 dies naturals si cal adaptar la prova.
En el cas dels nivells 1 i 2, el termini màxim per fer la prova és de 3 mesos, comptats a partir de l'endemà de la data en què s'ha registrat el pagament o de la data en què s'ha notificat l'exempció de la taxa.
La persona aspirant pot canviar la reserva de lloc, data i hora amb una antelació mínima de 8 dies naturals.
En cas d'adaptació de la prova, l'antelació mínima és de 16 dies naturals.
En el cas del nivell 3, cal tenir en compte que l'aspirant té dret a examinar-se de fins a cinc competències, encara que només en necessiti dues per obtenir l'acreditació.
Per aquesta raó, la prova s'estructura inicialment en dues sessions, tal com s'explica en l'apartat La prova d'avaluació.
L'aspirant que no superi la prova d'avaluació no en podrà fer cap altra, encara que sigui d'un nivell diferent, fins que hagi transcorregut un termini mínim d'un mes comptat des de la data de la realització.
Sí que pot efectuar immediatament els tràmits previs (sol·licitud, pagament de la taxa...).
En el cas de la prova del nivell 3 podrà examinar-se de competències no avaluades sense esperar que finalitzi aquest termini.
La persona que supera la prova pot baixar el certificat del portal ACTIC en qualsevol moment.
Les persones que hagin participat en alguna de les proves poden consultar mitjançant el portal ACTIC el seu historial, que inclourà les dades referents a les proves realitzades i els certificats obtinguts.